૨૦૦૮ની એક સવારે નોઇડાના ધનાઢ્ય પરિવારની ૧૪ વર્ષની દીકરી શ્રુતિ ટંડન (વાંચો આરુષી તલવાર) તેની રૂમની પથારીમાં ગળું કાપેલી હાલતમાં મળી આવે છે. થોડા સમય પછી ઘરના નેપાળી નોકર ખેમપાલ (વાંચો હેમરાજ)નો મૃતદેહ પણ અગાસીમાંથી મળી આવે છે. દોષનો ટોપલો ઢોળાય છે તબીબ માતા-પિતા નૂતન (કોંકણા સેન શર્મા) અને રમેશ ટંડન (નીરજ કબિ) (વાંચો નુપૂર અને રાજેશ તલવાર) પર. પોલીસની રેઢિયાળ કામગીરી પછી ટૉક ઑફ ધ નેશન બની ગયેલા આ કેસની તપાસ સોંપાય છે સેન્ટ્રલ ડિપાર્ટમેન્ટ ઑફ ઇન્વેસ્ટિગેશન ઉર્ફ CID (વાંચો સેન્ટ્રલ બ્યુરો ઑફ ઇન્વેસ્ટિગેશન યાને ઘ્ગ્ત્)ના જૉઇન્ટ ડિરેક્ટર અશ્વિન કુમાર (ઇરફાન ખાન)ને. આ તપાસ જેમ-જેમ આગળ વધતી જાય છે તેમ-તેમ સત્યના અનેક કદરૂપા ચહેરા સામે આવતા રહે છે.